## SUTARTIS NR. Nr. 2024/06/20

2024 m. birželio mėn. 20 d.

Šalys: Klaipėdos teritorinė ligonių kasa, įmonės kodas 188783981, atstovaujama Finansų ir apskaitos skyriaus vedėjos-vyriausiosios buhalterės, laikinai vykdančios direktoriaus funkcijas Laimos Rašinskytės, toliau sutartyje vadinama **Užsakovu**, ir UAB „Baldų dokas“ įmonės kodas 141062234, atstovaujama direktoriaus Dariaus Kulerto, toliau sutartyje vadinamas **Vykdytoju**, toliau kartu vadinami **Šalimis**, o kiekvienas atskirai – **Šalimi**, sudarė šią sutartį:

1. **Sutarties objektas**

1.1.Užsakovas užsako, o Vykdytojas įsipareigoja pagaminti baldus ir juos sumontuoti administracinės paskirties objekte Pievų Tako g. 38, LT-92236 Klaipėda (toliau tekste – Objektas) pagal šios sutarties prieduose nurodytus kiekius ir specifikacijas, prieduose nurodytais terminais už prieduose nurodytas kainas. Ši sutartis apibrėžia bendras sąlygas, kuriomis užsakomi baldai, kiekvienas baldų užsakymas įforminamas kaip priedas prie šios sutarties.

1. **Kainos ir atsiskaitymų tvarka**

2.1. Bendra Sutarties kaina yra 6933,00 Eur be PVM, 8388,93 Eur su PVM (aštuoni tūkstančiai trys šimtai aštuoniasdešimt aštuoni eurai, 93 centų)

2.2. Užsakovas už Sutarties Prieduose nurodytus baldus ir jų montavimą įsipareigoja sumokėti Sutarties Prieduose nurodytas kainas.

2.3. Avansiniai mokėjimai nurodomi Prieduose prie šios Sutarties ir sumokami per 2 (dvi) dienas po Priedo pasirašymo. Užsakovas turi teisę sumokėti visą prekių kainą iš anksto.

2.4. Likusią sumą, t. y. iš prekės kainos atėmus avansinį mokėjimą, Užsakovas sumoka per 5 (penkias) dienas po baldų ir įrangos sumontavimo ir priėmimo-perdavimo akto pasirašymo.

2.5.Užsakovas už baldus ir įrangą Vykdytojui atsiskaito mokėjimo pavedimu į Vykdytojo nurodytą banko sąskaitą. Apmokėjimas laikomas įvykdytu, kai pinigai iš Užsakovo sąskaitos pervedami į Vykdytojo sąskaitą banke:

Sąskaitos Nr. LT21 7300 0100 0232 4574 , AB SWEDBANK 73000

1. **Vykdytojo teisės ir pareigos**

3.1. Vykdytojas pradeda gaminti užsakytus baldus sekančią dieną po avanso apmokėjimo ir pabaigia iki Priede nurodyto termino.

3.2.Vykdytojas įsipareigoja darbus, nurodytus šios sutarties Prieduose, atlikti kokybiškai, vadovaujantis tokiems darbams nustatytomis techninėmis sąlygomis bei standartais, ir perduoti tinkamai paruoštus Užsakovui. Vykdytojas baldų brėžinius paruošė pagal Užsakovo pageidavimus ir raštu susiderino baldų darbo brėžinius su Užsakovo atstovu, kurio kontaktai yra sekantys, el. paštas agne.lukaitiene@vlk.lt. Vykdytojas privalo išsimatuoti brėžiniuose nurodytus atstumus objekte ir radus neatitikimų juos susiderinti su Užsakovu. Vykdytojas taip pat privalo įvertinti visus Objekte esančius paviršių nelygumus ir įrengtas inžinerines sistemas. Vykdytojas priimdamas Užsakyma privalo pasitikrinti ar jam yra pateikta visa reikalinga informacija baldo gamybai ir montavimui, ir jeigu trūksta informacijos reikalingos baldo gamybai ir montavimui, tai privalo būti įforminta Sutarties Priede. Jeigu tokios informacijos Priede nėra, tuomet laikoma, kad Vykdytojas turėjo visą reikiamą informaciją baldų gamybai ir montavimui.

3.4.Vykdytojas neatlieka kompiuterinės technikos ir kitų elektros prietaisų pajungimo į elektros tinklus ir santechnikos prijungimo į vandens tiekimo ir nuotekų tinklus. Šiuos darbus atlieka užsakovo rangovas, su kuria Vykdytojas privalo susiderinti montavimo grafikus.

3.5.Vykdytojas įsipareigoja laiku įspėti Užsakovą, jei jo nurodymų laikymasis sudaro grėsmę atliekamo darbo tvirtumui ar kokybei, arba, kad yra kitų nuo Vykdytojo nepriklausančių aplinkybių, sudarančių grėsmę atliekamo darbo tinkamumui ar tvirtumui.

3.6. Vykdytojas įsipareigoja informuoti Užsakovą apie darbų eigą.

3.7. Vykdytojas įsipareigoja perduoti baldus Užsakovui pagal priėmimo - perdavimo aktą ir PVM sąskaitą faktūrą.

1. **Užsakovo teisės ir pareigos**

4.1.Užsakovas įsipareigoja priimti Sutartyje ir jos prieduose nustatytus reikalavimus atitinkančius baldus ir sumokėti už juos Sutartyje numatytomis sąlygomis ir tvarka.

4.2.Užsakovas įsipareigoja patikrinus baldų atitikimą nustatytiems reikalavimams, pasirašyti Prekių priėmimo – perdavimo aktą. Pastebėjus nukrypimus nuo sutarties sąlygų ar kitokius trūkumus, pareikšti apie juos Vykdytojui.

4.3.Užsakovas įsipareigoja už prekes ir atliekamus darbus mokėti Vykdytojui sumą, nurodytą šios sutarties 2.1 punkte, numatytais terminais ir tvarka. Šalys raštu gali susitarti ir dėl kitų mokėjimo terminų.

4.4. Užsakovas įsipareigoja paruošti ir perduoti Vykdytojui patalpas, atitinkančias visus techninius reikalavimus ir normas tinkamas baldų montavimui likus 5 darbo dienos iki sutarties termino pabaigos.

4.5. Jeigu baldai pristatyti į objektą, tačiau atidėtas jų sumontavimas dėl Užsakovo kaltės, Užsakovas privalo imtis visų priemonių baldams apsaugoti per visą atidėtą laikotarpį. Užsakovas visiškai atsako už žalą padarytą baldams ir technikai ir privalo atlyginti nuostolius Vykdytojui, atsiradusius ne dėl Vykdytojo ir jo darbuotojų kaltės.

1. **Šalių atsakomybė**

5.1. Vykdytojas, neatlikęs darbų šioje sutartyje ir jos prieduose nustatytais terminais, privalo mokėti Užsakovui 0,02 % dydžio delspinigius nuo nepristatytų prekių sumos už kiekvieną uždelstą dieną.

5.2. Užsakovas už kiekvieną uždelstą mokėjimo pagal šią sutartį termino dieną privalo mokėti Vykdytojui 0,02% dydžio kompensacija nuo laiku nesumokėtos pinigų sumos.

5.3. Punktuose 5.1 ir 5.2 numatytų baudų suma negali viršyti 30% užsakymo vertės, numatytos sutarties prieduose.

5.4. Jei Vykdytojas neįvykdo šia sutartimi nustatytų įsipareigojimų, Užsakovas turi teisę nutraukti šią sutartį ir reikalauti nuostolių atlyginimo.

5.5. Vykdytojas, savo iniciatyva nutraukęs sutartį ne dėl Užsakovo kaltės, privalo atlyginti Užsakovo patirtus nuostolius.

5.6. Užsakovas, savo iniciatyva nutraukęs sutartį ne dėl Vykdytojo kaltės, privalo atlyginti Vykdytojo patirtus nuostolius.

5.7 Jei Užsakovas laiku nevykdo savo sutartinių įsipareigojimų numatytų punktuose 2.2 ir 4.4 ar vykdo juos netinkamai, sutartyje numatytas baldų pagaminimo terminas prasitęsia nevykdymo laikotarpiui.

5.8. Jeigu Užsakovas per 5 (penkias) dienas nepateikia pasirašyto perdavimo-priėmimo akto arba defektinio akto, laikoma, kad Užsakovas priėmė perdavimo-priėmimo akte nurodytus baldus.

5.9. Jeigu Užsakovas pateikia defektinį aktą, Vykdytojas privalo ne vėliau kaip per 14 darbo dienų nuo defektinio akto arba pastabų gavimo dienos savo sąskaita pašalinti trūkumus.

Nustačius, kad defektai atsirado dėl Užsakovo netinkamos baldų eksploatacijos, išlaidas, susijusias su defektų šalinimu, apmoka Užsakovas;

5.10.Defektiniame akte nurodytų trūkumų šalinimo terminas nesuteikia teisės Užsakovui šio termino traktuoti kaip sutarties termino nevykdymo.

5.11. Abiejų šalių pasirašytas prekių ar jų dalies priėmimo perdavimo aktas yra pagrindas teikti PVM sąskaitą faktūrą daliniam ar galutiniam atsiskaitymui.

1. **Garantijos**

6.1. Vykdytojas atsako už panaudotų darbams medžiagų ir atliktų darbų kokybę. Vykdytojas darbams parenka medžiagas su įprastomis tokiai medžiagų rūšiai taikomomis gamintojo garantijomis, bet ne trumpiau nei 24 mėnesiams. Vykdytojas privalo raštu susiderinti medžiagas baldų gamyboje su Užsakovo atstovu.

6.2. Vykdytojas garantuoja atliktų darbų kokybę 24 mėnesių nuo darbų priėmimo-perdavimo akto pasirašymo datos.

6.3. Jeigu garantinio laikotarpio metu iškyla atliktų darbų trūkumai, tai Užsakovas turi teisę reikalauti, kad Vykdytojas juos ištaisytų savo sąskaita per normalų tokios rūšies darbams atlikti reikalingą laiką, bet ne ilgiau kaip per 20 dienų.

6.4.Garantinio laikotarpio metu dėl Užsakovo kaltės atsiradusius trūkumus ir pažeidimus Vykdytojas gali šalinti Užsakovo sąskaita.

6.5. Vykdytojas visiškai atsako už žalą padarytą Užsakovo patalpoms ir juose esančiai įrangai ir privalo atlyginti nuostolius atsiradusius dėl Vykdytojo ir jo darbuotojų kaltės.

6.6. Garantija galioja visoms baldų sudėtinėms dalims išskyrus buitinę techniką, korpusinius baldus ir kitus baldus įmontuotoms apšvietimo lemputėms, LED juostoms, perjungėjams ir transformatoriams.

6.7. Vykdytojo suteikiamos garantijos sąlygos ir bendros baldų priežiūros taisyklės išdėstytos sutarties prieduose.

1. **Sutarties galiojimas**

7.1. Ši sutartis įsigalioja nuo jos pasirašymo momento ir galioja iki 2024.12.31.

7.2. Visi šios sutarties pakeitimai, papildymai ir priedai galioja, jeigu jie yra sudaryti raštu ir pasirašyti.

7.3. Sutartis gali būti pratęsiama Užsakovui ir Vykdytojui susitarus.

1. **Ginčų sprendimas**

8.1. Visi ginčai, kylantys iš šios sutarties, sprendžiami derybų keliu.

8.2. Jeigu ginčų nepavyksta išspręsti derybų keliu, jie sprendžiami vadovaujantis Lietuvos Respublikos galiojančiais įstatymais.

 **9. Kitos sąlygos**

9.1.Atsiradus šioje sutartyje nenumatytų darbų ar kitų pataisymų pagal Užsakovo pageidavimus, darbų apimtys, terminai ir apmokėjimai fiksuojami atskirais raštiškais susitarimais.

9.2. Šalys įsipareigoja neatskleisti jokių šios sutarties sąlygų tretiesiems asmenims, išskyrus valstybines institucijas, kurios sutinkamai su įstatymais turi teisę gauti tokią informaciją.

9.3. Šios sutarties surašyti du egzemplioriai – po vieną kiekvienai šaliai. Kiekvienas egzempliorius turi vienodą juridinę galią.

9.4. Sutarties priedai yra neatskiriama šios sutarties dalis.

 **10. Ne­pa­pras­to­sios ap­lin­ky­bės**

10.1. Ša­lys ne­at­sa­ko už vi­siš­ką ar da­li­nį sa­vo įsi­pa­rei­go­ji­mų pa­gal šią su­tar­tį ne­vyk­dy­mą, jei tai įvyks­ta dėl ne­nu­ga­li­mos jė­gos ap­lin­ky­bių. Ša­lys ne­nu­ga­li­mos jė­gos (*for­ce ma­jeu­re*) ap­lin­ky­bes su­pran­ta taip, kaip nu­sta­to LR civilinis kodeksas.

10.2. Su­tar­ties Ša­lis, ku­ri dėl nu­ro­dy­tų ap­lin­ky­bių ne­ga­li įvyk­dy­ti pri­si­im­tų įsi­pa­rei­go­jimų, pri­va­lo ne vėliau kaip per 15 (penkiolika) kalendorinių dienų nuo tokių aplinkybių atsiradimo raštu apie tai in­for­muo­ti ki­tą Su­tar­ties Ša­lį. Pa­vė­luotas ar ne­tin­ka­mas ki­tos Ša­lies in­for­ma­vi­mas ar in­for­ma­ci­jos ne­pa­tei­ki­mas at­ima iš jos teisę rem­tis iš­var­dy­to­mis ap­lin­ky­bė­mis kaip pa­grin­du, at­lei­džian­čiu nuo at­sa­ko­mybės dėl ne­ ­lai­ku (ar ne­tin­ka­mo) pri­si­im­tų įsi­pa­rei­go­ji­mų vyk­dy­mo ar ne­vykdymo.

10.3. Jei nu­ro­dy­tos ap­lin­ky­bės trun­ka il­giau kaip 1 (vieną) mė­ne­sį, Ša­lys tar­pu­sa­vio su­si­ta­ri­mu ga­li nu­trauk­ti Su­tar­tį. Tokiu atveju Užsakovas privalo atlyginti Vykdytojui faktiškai jo turėtas išlaidas.

**Šalių adresai ir rekvizitai**

|  |  |
| --- | --- |
| **Užsakovas:**Klaipėdos teritorinė ligonių kasaĮmonės kodas 188783981PVM mokėtojo kodas Adresas: Pievų Tako g. 38, LT-92236 KlaipėdaTel. +370 46 380738El. paštas: kltlk@vlk.ltA.V. | **Vykdytojas:**UAB “Baldų dokas”Įmonės kodas 141062234PVM mokėtojo kodas LT410622314Adresas: Taikos pr. 67, KlaipėdaTel. +370 631 20777El. paštas: info@baldudokas.lt A.V. |
|  |  |

Priedas Nr. 1 prie sutarties Nr. 2024/06/20

BALDŲ KIEKIŲ IR KAINŲ SĄRAŠAS

 2024 m. birželio mėn. 20 d..

Baldų lentelės





Užsakovas pasirašydamas Sutartį Nr. 2024/06/20 įsipareigoja į Vykdytojo banko sąskaitą, nurodytą šios Sutarties 2.5 punkte, atlikti mokėjimus , nurodytus sutarties priede.

Pagamintų ir sumontuotų baldų išmatavimai gali skirtis nuo baldų išmatavimų nurodytų suderintuose brėžiniuose priklausomai nuo Objekte suformuotų nišų , sienų , įrengtų inžinerinių komunikacijų , šilumos šaltinių ir t.t., jeigu tai yra suderinta su Užsakovu, kaip tai nurodyta Sutarties 3.2. punkte.

Vadovaujantis Sutarties punktu 6.7 Vykdytojas informuoja Užsakovą :

 Gaminio ( baldų ) naudojimo ir priežiūros taisyklės :

- baldai turi stovėti uždarose patalpose, kuriose temperatūra turi būti ne žemesnė kaip +2oC, o santykinis oro drėgnumas 45-70 % ;

- baldus reikia saugoti nuo mechaninių pažeidimų ;

- perstatydami baldus iš vienos vietos į kitą, išimkite iš jų visus daiktus ;

- išsipylus skysčiams ant paviršių, nedelsiant juos nuvalykite ;

- baldus rekomenduojama valyti specialiai tam tikslui skirtomis valymo priemonėmis, valyti drėgna drobe ar flanele, o dėmes valyti vandens ir muilo mišiniu, po to, būtinai, nuvalant sausa medžiaga;

- veidrodžius, stiklus rekomenduojama valyti priemonėmis, skirtomis specialiai tam tikslui ;

Garantinė priežiūra gali būti nutraukta jeigu :

- atsiranda sužalojimai, eksploatuojant baldus ( valymo, skutimo įbrėžimai ar kiti mechaninio pažeidimo padaryti defektai ) ;

- atsiranda defektai, transportuojant baldus, kai juos gabena pats užsakovas ;

- aptarnavo neįgaliotas vykdytojo gamintojo atstovas ;

- baldai buvo naudojami ne pagal paskirtį ir ne vartotojo ūkyje;

- baldai buvo eksploatuojami netinkamoje patalpoje, pvz., drėgnoje, šaltoje ;

- baldai buvo sąmoningai sugadinti ;

Garantinė priežiūra nesuteikiama dalims, kurios normaliai susidėvi naudojantis baldais, periodiškai keičiamiems priedams ( lemputės ), dalims iš stiklo.

|  |  |
| --- | --- |
| **Užsakovas:**A.V. | **Vykdytojas:** **A.V.** |